રામનવમીના તહેવારને અનુલક્ષીને કડીમાં પરંપરાગત શોભાયાત્રા માટે વિશ્વ હિન્દુ પરિષદના કાર્યકરો સજાવટની તૈયારીઓ કરી રહ્યા હતા ત્યારે વાહન મૂકવા જેવી ન જીવી બાબતે હોમગાર્ડના જવાનોએ વીએચપીના કાર્યકરો સાથે ઉગ્ર બોલાચાલી થઇ હતી. વીએચપીના કડીના મંત્રી તથા શિક્ષક દિનેશભાઇ પટેલને પણ લોકોના ટોળાએ ગાડીમાંથી બહાર ખેંચીને ઢોર માર માર્યો હતો અને તેમને ગંભીર ઇજા થઇ હતી. જે બાદ હાલ દિનેશભાઈ સારવાર હેઠળ છે. અને આ ઘટનામાં વિહિપના દિનેશ ભાઈએ 4 હોમગાર્ડ સામે તેમજ હોમગાર્ડે વિહિપના 4 કાર્યકરો વિરુદ્ધ જાતિ વિષયક અપશબ્દો બોલ્યા હોવાની ફરિયાદ નોંધાવી હતી.